gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8399, del 08-10-2018 (2018/9326)

DECRET 25/2018, de 5 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2018, a Josep Sanvenancio Merino.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9326


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 25/2018, de 5 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2018, a Josep Sanvenancio Merino. [2018/9326]  
 La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, mitjançant la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
Josep Sanvenancio Merino, nascut a Riola en 1942, va ser un esportista de referència en la pilota valenciana en els anys setanta i huitanta del segle passat, conegut com Eusebio de Riola, nom esportiu que va heretar del seu pare. És el jugador que va prendre el relleu de Rovellet com a millor jugador de la seua època, i li ho cediria anys després a Genovés.  
Josep Sanvenancio es va forjar com a esportista a base d'esforç i costejant-se l'afició, única forma de poder jugar, primer als carrers del seu poble i després en el trinquet de Sueca. El municipi va donar al trinquet el seu nom, com a prova del reconeixement que li té el poble on va aconseguir gran part dels seus èxits.  
Eusebio va ser campió professional en escala i corda en 1968 i 1982, i subcampió professional en 1969, 1971, 1978, 1979 i 1981.  
Per això, com a reconeixement als seus èxits esportius, que són el resultat de l'esforç, la capacitat de sacrifici i la voluntat de superació, a proposta de la comissió de valoració per a la concessió de la Medalla i Placa de la Generalitat al Mèrit Esportiu, reunida el passat 27 de setembre,  
  
  
DECRETE  
  
Concedir la Medalla de la Generalitat al Mèrit Esportiu a Josep Sanvenancio Merino.  
  
València, 5 d'octubre de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8221, del 26-01-2018 (2018/115)

Extracte de les bases que han de regir la convocatòria de sis places d'agent de policia local corresponents a les ofertes d'ocupació pública dels anys 2016 i 2017.
-------------------------------------------------------------------------------------------------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/115


Data del document
:   03-01-2018

Organisme emissor
:   Ajuntament de Meliana

Tipus de document
:   Extracte

Descriptors 

:   * Meliana
    * concurs administratiu

Extracte de les bases que han de regir la convocatòria de sis places d'agent de policia local corresponents a les ofertes d'ocupació pública dels anys 2016 i 2017. [2018/115]  
La Junta de Govern Local, de 18.12.2017, ha aprovat les bases rectores del procés de selecció de places vacants d'agent de policia local, enquadrades en l'escala d'administració especial, subescala de serveis especials, classe policia local i els seus auxiliars, i segons la Llei 6/1999, de 19 d'abril, enquadrades en l'escala bàsica, categoria agent, grup C, subgrup C1 segons l'article 76 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic.  
De les places convocades, quatre seran proveïdes mitjançant oposició, per torn lliure, i dues mitjançant concurs, per torn de mobilitat, de conformitat amb l'annex I del Decret 88/2001, de 24 d'abril, del Govern Valencià.  
En el Butlletí Oficial de la Província de València número 2, de 3 de gener de 2018, l'Ajuntament de Meliana publicà la convocatòria i les bases per a la provisió de les expressades places.  
El termini de presentació d'instàncies serà de 20 dies hàbils comptadors a partir de l'endemà de la publicació d'este anunci en el Boletín Oficial del Estado.  
Els anuncis successius relacionats amb la convocatòria es publicaran en el tauler d'edictes i la pàgina web de l'Ajuntament de Meliana, i en el Butlletí Oficial de la Província de València quan calga.  
  
  
Meliana, 3 de gener de 2018.- L'alcalde: Josep A. Riera Vicent.
Diari Oficial de la Generalitat Valenciana


Sumari del DOGV 8301, del 23-05-2018 (2018/4875)

RESOLUCIÓ de 2 de maig 2018, de la Conselleria d'Habitatge, Obres Públiques i Vertebració del Territori, per la qual es ratifica l'adhesió del municipi d'Almàssera a l'Autoritat de Transport Metropolità de València.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4875


Data del document
:   02-05-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 2 de maig 2018, de la Conselleria d'Habitatge, Obres Públiques i Vertebració del Territori, per la qual es ratifica l'adhesió del municipi d'Almàssera a l'Autoritat de Transport Metropolità de València. [2018/4875]  
De conformitat amb el que disposa l'article 5.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, una vegada examinat el certificat remés per l'Ajuntament d'Almàssera de l'acord del Ple d'aquest ajuntament celebrat en sessió del 26 de març de 2018, sobre l'adhesió a l'Autoritat de Transport Metropolità de València, resolc:  
  
  
Únic  
Ratificar l'adhesió del municipi d'Almàssera a l'Autoritat de Transport Metropolità de València.  
  
València, 2 de maig de 2018.- El president de la Generalitat, p. d. (D 4/2018, de 26 de març; DOGV 8262, 27.03.2018), el secretari autonòmic d'Habitatge, Obres Públiques i Vertebració del Territori: Josep Vicent Boira Maiques.
Diari Oficial de la Generalitat Valenciana


Sumari del DOGV 8415, del 02-11-2018 (2018/9495)

Notificació de la sentència dictada en el judici verbal número 87/2018.
-----------------------------------------------------------------------

### Dades del document

Número de DOGV
:   8415

Data del DOGV
:   02-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9495


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificació de la sentència dictada en el judici verbal número 87/2018. [2018/9495]  
En el judici a què es fa referència, s'ha dictat la resolució que literalment és com es diu:  
  
«Sentencia número 270/2018  
Torrent, 15 d'octubre de 2018.  
Jesús Ros Urios, magistrat jutge del Jutjat de Primera Instància número 4 de Torrent i el seu partit, he vist les actuacions de judici verbal, registrades amb el número 87/2018, promogudes per la procuradora Desamparados Barber París en nom i representació d'Aguas de Valencia, SA, amb l'assistència lletrada de Javier Valero Llorca contra Roberto Wilmo Calderón Ibarra, declarat en rebel·lia en aquests actuacions.  
  
Dispositiva  
Estime la demanda interposada per la procuradora Desamparados Barber París en nom i representació d'Aguas de Valencia, SA, contra Roberto Wilmo Calderón Ibarra i en conseqüència declare resolt el contracte de subministrament d'aigua hagut entre les parts respecte de l'habitatge situat en Alaquàs, carrer de Santa Llúcia, número 2, porta 6a, i condemne Roberto Wilmo Calderón Ibarra a pagar a l'actora la quantitat de dos mil nou-cents vint-i-tres euros amb quaranta-huit cèntims (2.923,48 ?), més els interessos legals des de la interposició de la demanda i amb l'obligació de permetre l'accés als tècnics d'Aguas de Valencia, SA, a fi de fer efectiu el cessament del subministrament, amb imposició expressa de costes a la demandada.  
  
Notifiqueu aquesta sentència a les parts i feu-los saber que és ferma.  
  
Expediu un testimoniatge d'aquesta resolució, que s'unirà a les actuacions, i la resolució quedarà en el llibre de sentències.  
Aquesta és la meua sentència, que definitivament jutjant en aquesta instància, pronuncie, mane i firme. El jutge.»  
  
Atés que es desconeix el domicili o la residència actuals de la part demandada, mitjançant la diligència d'ordenació de data 15 d'octubre de 2018, la lletrada de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha acordat publicar aquest edicte al tauler d'anuncis del jutjat per a portar a efecte la diligència de notificar la sentència a la part demandada Roberto Wilmo Calderón Ibarra.  
  
Torrent, 15 d'octubre de 2018.- La lletrada de l'Administració de justícia: María José Latorre Arfella.
Diari Oficial de la Generalitat Valenciana


Sumari del DOGV 8401, del 11-10-2018 (2018/9177)

Informació pública de la modificació del text refós del Projecte de reparcel·lació del polígon industrial San Carlos.
---------------------------------------------------------------------------------------------------------------------

### Dades del document

Número de DOGV
:   8401

Data del DOGV
:   11-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9177


Data del document
:   24-09-2018

Organisme emissor
:   Ajuntament de Redován

Tipus de document
:   Anunci

Descriptors 

:   * Redován
    * administració local
    * pla d'urbanisme

Informació pública de la modificació del text refós del Projecte de reparcel·lació del polígon industrial San Carlos. [2018/9177]  
Es tramita en aquest ajuntament modificació del text refós de reparcel·lació del polígon industrial San Carlos al terme municipal de Redován (Alacant), que té per objecte adaptar el text refós del Projecte de reparcel·lació del polígon industrial San Carlos al terme municipal de Redován (Alacant) vigent a les determinacions marcades en la modificació puntual de l'ordenació de sòl urbà del polígon industrial San Carlos al terme municipal de Redován (Alacant).  
  
Per Resolució d'Alcaldia de data 24 de setembre de 2018, se sotmet el document a informació pública durant el termini d'un mes a comptar des de la publicació en el Diari Oficial de la Generalitat Valenciana, als efectes que es formulen les observacions i al·legacions que s'estimen convenients.  
Durant el dit termini podrà ser examinat per qualsevol interessat a les dependències municipals d'urbanisme situades a la plaça de l'Ajuntament, 1 de Redován i en la seu electrònica d'aquest ajuntament https://redovan.sedelectronica.es/  
Queden suspeses les llicències de parcel·lació i edificació en l'àmbit afectat per la modificació, fins que siga ferma en via administrativa la resolució aprovatòria de la reparcel·lació.  
Cosa que es fa pública als efectes de l'article 92.2.a) de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Redován, 24 de setembre de 2018.- L'alcalde president: Emilio Manuel Fernández Escudero.
Diari Oficial de la Generalitat Valenciana


Sumari del DOGV 8350, del 30-07-2018 (2018/6912)

Notificació de la sentència dictada en el judici verbal número 718/2017.
------------------------------------------------------------------------

### Dades del document

Número de DOGV
:   8350

Data del DOGV
:   30-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6912


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 718/2017. [2018/6912]  
Paula Pozo Bouzas, lletrada de l'Administració de justícia del Jutjat de Primera Instància número 2 de València, faig saber que en aquest jutjat se segueix el procediment de judici verbal número 718/2017, a instàncies de l'Empresa Mixta Valenciana de Aguas, SA, representada per la procuradora Desamparados Barber París, contra Salvador Tortajada Martínez i Juan Carlos López Fresno, en el qual s'ha acordat notificar a Salvador Tortajada Martínez que, en data 5 de juliol de 2018, s'ha dictat una sentència que li afecta i contra la qual no es pot interposar recurs.  
  
Per a conéixer el contingut íntegre de la resolució indicada podrà personar-se en la secretaria del jutjat, situada a València, avinguda del Professor López Piñero, número 14, segona planta (Ciutat de la Justícia de València).  
I perquè valga de notificació de forma deguda amb prevenció dels recursos expressats en l'esmentada resolució a Salvador Tortajada Martínez, que es troba en parador desconegut, s'expedeix aquest edicte.  
  
València, 5 de juliol de 2018.- La lletrada de l'Administració de justícia: Paula Pozo Bouzas.
Diari Oficial de la Generalitat Valenciana


Sumari del DOGV 8360, del 13-08-2018 (2018/7516)

Notificació de la sentència dictada en el rotlle d'apel·lació número 240/2018.
------------------------------------------------------------------------------

### Dades del document

Número de DOGV
:   8360

Data del DOGV
:   13-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7516


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 240/2018. [2018/7516]  
La Secció Sisena de l??Audiència Provincial de València ha dictat, en el rotlle d'apel·lació número 240/2018, la resolució, el encapçalament i part dispositiva de la qual són com segueix:  
  
«Rotlle número 240/2018  
Interlocutòria número 226  
President: José Antonio Lahoz Rodrigo.  
Magistrat/ada: María Eugenia Ferragut Pérez i José Francisco Lara Romero  
València, 24 de juliol de 2018  
Vistes, davant de la Secció Sexta de l??Audiència Provincial de València, en grau d'apel·lació, les actuacions d'execució de títols no judicials número 1203/2008, seguides davant del Jutjat de Primera Instància número 25 de València, entre parts; d'una, com a demandant apel·lant, Axactor Portfolio Holding AB, SARL, representada per la procuradora María Jesús Marco Cuenca i dirigida per la lletrada Gloria Borrero Moro, i, d'una altra, com a demandada apel·lada Alkali Luxembourg, SARL, la qual no ha comparegut en aquesta segona instància.  
És ponent el magistrat José Antonio Lahoz Rodrigo.  
Part dispositiva  
1r. Desestimem el recurs d'apel·lació interposat per la procuradora dels tribunals María Jesús Marco Conca en representació d'Axactor Portofolio Holding AB, SARL.  
2n. Confirmem la interlocutòria de 22 de desembre de 2017, dictada pel Jutjat de Primera Instància número 25 de València.  
3r. S'imposen a l'apel·lant les costes d'aquesta instància.  
4t. Es decreta la pèrdua del dipòsit constituït per a recórrer.  
Així ho acordem, manem i firmem.  
Contra aquesta resolució no pot interposar-se cap recurs.»  
  
I per a la publicació corresponent en el Diari Oficial de la Generalitat Valenciana, a fi de notificar-la a la part incompareguda demandada apel·lada Fernanda Molina Molina i Elías Vicente López Ochera.  
  
València, 26 de juliol de 2018.- El lletrat de l'Administració de justícia: Immaculada Concepción Ripollés Martínez.
Diari Oficial de la Generalitat Valenciana


Sumari del DOGV 8281, del 25-04-2018 (2018/3491)

Notificació de la sentència dictada en el judici verbal número 000945/2017.
---------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3491


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici verbal número 000945/2017. [2018/3491]  
Dunia María Valero Morant, lletrada de l'Administració de justícia del Jutjat de Primera Instància número 3 de Dénia, faig saber, que aquest jutjat ha dictat sentència, l'encapçalament i dispositiva de la qual s'ha ordenat publicar adaptada a la Instrucció 6/12 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei d'orgànica de protecció de dades 15/1999, de 13 de desembre, del tenor següent:  
  
« Procediment: judici verbal número 945/2017.  
Demandant: Mutualidad de Levante.  
Procurador: Miguel Juan Llobell Perlés.  
Lletrat: Agustín Ferrer Peiró.  
Demandat: José Germán Quevedo  
Jutge que ho dicta: Javier Alba Marín.  
Dictat a Dénia, el 3 d'abril de 2018.  
Part dispositiva: estimatòria  
El text íntegre de la resolució es troba a disposició de la part en l'oficina judicial.  
Mode d'impugnació: contra la present resolució no es pot interposar cap recurs (art. 455.1 LEC); jutjada definitivament en primera instància, que pronuncie, mane i firme.»  
  
Atés el parador ignorat de la part demandada, José Germán Quevedo, s'estén aquest edicte perquè valga de notificació de forma deguda.  
  
  
Dénia , 6 d'abril de 2018.- El lletrat de l'Administració de justícia: Dunia María Valero Morant.
Diari Oficial de la Generalitat Valenciana


Sumari del DOGV 8240, del 22-02-2018 (2018/1597)

RESOLUCIÓ de 16 de febrer de 2018, del director gerent de Ferrocarrils de la Generalitat Valenciana, per la qual s'ordena la publicació de la relació de llocs de treball d'FGV..
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/1597


Data del document
:   16-02-2018

Organisme emissor
:   Ferrocarrils de la Generalitat Valenciana

Tipus de document
:   Resolució

Correcció d'errades

 Descriptors 

:   * Ferrocarrils de la Generalitat Valenciana
    * concurs administratiu

RESOLUCIÓ de 16 de febrer de 2018, del director gerent de Ferrocarrils de la Generalitat Valenciana, per la qual s'ordena la publicació de la relació de llocs de treball d'FGV.  
. [2018/1597]  
Preàmbul  
Després de la Sentència número 891 de 2017, del Tribunal Superior de Justícia de la Comunitat Valenciana, de 4 d'abril de 2017, la Direcció de Ferrocarrils de la Generalitat Valenciana va procedir a publicar la relació de llocs de treball d'aquesta entitat, la qual cosa es va fer efectiva en el DOGV número 8067, de 21.06.2017.  
Atés que la part actora de la demanda que va donar lloc a tal sentència va entendre que amb aquesta publicació no es donava adequat contingut a la dispositiva d'aquesta, el TSJ va iniciar una actuació d'execució de títols judicials amb el número 7/2017, que ha donat lloc a la Interlocutòria de 30 de gener de 2018, en la qual es disposa l'obligació per a Ferrocarrils de la Generalitat Valenciana de publicar, en un termini de 15 dies hàbils després de la notificació, una nova relació de llocs de treball que complisca adequadament les pretensions reconegudes.  
I basant-me en això, dispose:  
  
Primer  
Publicar en el Diari Oficial de la Generalitat Valenciana la relació de llocs de treball de Ferrocarrils de la Generalitat Valenciana amb les especificacions previstes en l'article 42.2 de la Llei 10/2010, de 9 de juliol, de la Generalitat, en compliment de la dispositiva judicial establida per Interlocutòria de 30 de gener de 2018, emesa per la Sala Social del Tribunal Superior de Justícia de la Comunitat Valenciana.  
  
La present resolució tindrà els efectes que siguen procedents d'acord amb les seues característiques i naturalesa a partir de l'endemà de la publicació i contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació. Potestativament, es podrà interposar recurs de reposició en el termini d'un mes, a comptar des de l'endemà de la publicació, davant de l'òrgan que l'ha dictada.  
  
València, 16 de febrer de 2018.- El director gerent: Juan Andrés Sánchez Jordán.
Diari Oficial de la Generalitat Valenciana


Sumari del DOGV 8233, del 13-02-2018 (2018/1272)

Correcció d'errades de l'oferta d'ocupació pública addicional per a l'any 2017.
-------------------------------------------------------------------------------

### Dades del document

Número de DOGV
:   8233

Data del DOGV
:   13-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1272


Data del document
:   08-02-2018

Organisme emissor
:   Ajuntament de Manuel

Tipus de document
:   Correcció d'errades

Correcció d'errades

 Descriptors 

:   * Manuel
    * concurs administratiu

Correcció d'errades de l'oferta d'ocupació pública addicional per a l'any 2017. [2018/1272]  
Detectat error en l'edicte publicat en el DOGV número 8195, de 21 de desembre de 2017, pel qual es publica l'oferta d'ocupació pública addicional de 2017, es publica la present rectificació.  
  
On diu:  
«grup C1»;  
  
Ha de dir:  
«grup/subgrup C-C2».  
  
Cosa que es fa pública perquè se'n prenga coneixement, i s'avisa els interessats que contra l'esmentada resolució podran interposar recurs potestatiu de reposició davant d'aquesta Alcaldia, en el termini d'un mes comptat a partir de l'endemà de la seua publicació.  
També podran interposar alternativament recurs contenciós administratiu davant del Jutjat Contenciós Administratiu amb seu a València, en el termini de dos mesos, de conformitat amb allò establit als articles 30, 114.c i 112.3 de la Llei 39/2015, d'1 d'octubre, del procediment administratiu comú de les administracions públiques, i 8, 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Si s'opta per la interposició del recurs de reposició no podran interposar el recurs contenciós administratiu fins que se faça la notificació de la resolució expressa del recurs de reposició o haja transcorregut un mes des de la seua interposició sense haver rebut la notificació, data en què podrà entendre's desestimat per silenci administratiu.  
  
  
Manuel, 8 de febrer de 2018.- L'alcalde: Josep Antoni Pastor i Pons.